КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республикаса государственнöй гражданскöй служба сöвмöдöм (2011-2013 вояс)» республиканскöй дыр кадся торъя мога уджтас вынсьöдöм йылысь**

«Коми Республикаса государственнöй гражданскöй службалöн öткымын юалöм йылысь» Коми Республикаса Оланпас серти Коми Республикаса Правительство шуис:

1. Вынсьöдны «Коми Республикаса государственнöй гражданскöй служба сöвмöдöм (2011-2013 вояс) республиканскöй дыр кадся торъя мога уджтас содтöд серти.

2. Тайö шуöмсö олöмö пöртöм бöрся видзöдны Коми Республикаса Юралысьлöн да Коми Республикаса Правительстволöн Администрацияса юрнуöдысьлы.

Коми Республикаса Юралысь В.Гайзер

Сыктывкар

2010 вося моз тöлысь 31 лун

287 №

ВЫНСЬÖДÖМА

Коми Республикаса Правительстволöн

2010 во моз тöлысь 31 лунся 287 №-а шуöмöн

**«Коми Республикаса государственнöй**

**гражданскöй служба сöвмöдöм (2011-2013 вояс)»**

**РЕСПУБЛИКАНСКÖЙ ДЫР КАДСЯ ТОРЪЯ МОГА УДЖТАС**

«Коми Республикаса государственнöй

гражданскöй служба сöвмöдöм (2011-2013 вояс)»

республиканскöй дыр кадся торъя мога уджтаслöн

**ПАСПОРТ**

|  |  |
| --- | --- |
| Уджтас ним | «Коми Республикаса государственнöй гражданскöй служба сöвмöдöм (2011-2013 вояс)» республиканскöй дыр кадся торъя мога уджтас (водзö – Уджтас) |
| Уджтас лöсьöдöм вылö подув | Коми Республикаса Правительстволöн 2010 во сора тöлысь 12 лунся 295-р №-а тшöктöм |
| Уджтас закажитысь | Коми Республикаса государственнöй гражданскöй службаöн веськöдланiн |
| Уджтас лöсьöдысь | Коми Республикаса государственнöй гражданскöй службаöн веськöдланiн |
| Уджтас олöмö пöртысьяс | Коми Республикаса олöмö пöртысь власьт органъяс, Коми Республикаса государственнöй органъяс, кутшöмъясöс котыртöма Коми Республикаса Юралысьöн, Коми Республикаса мукöд государственнöй орган (водзö – Коми Республикаса государственнöй органъяс) |
| Уджтаслöн медшöр мог | Коми Республикаса государственнöй гражданскöй служба сöвмöдöм |
| Уджтаслöн могъяс | Коми Республикаса государственнöй гражданскöй службаын вылыс квалификацияа кадрöвöй состав лöсьöдöм, мый могмöдас государствосянь бура веськöдлöм, Коми Республикаса государственнöй службалысь кадрöвöй вынйöр бурмöдöм;Коми Республикаса государственнöй органъяслöн кадрöвöй службаяслысь удж бурмöдöм;Коми Республикаса государственнöй гражданскöй службаö выль веськöдлан методъяс пыртöм;Коми Республикаса гражданскöй служба ладмöдысь нормативно-правовöй база бурмöдöм да сöвмöдöм |
| Уджтас олöмö пöртан кад | 2011 – 2013 вояс |
| Уджтас сьöмöн могмöдан мында да источникъяс | сьöмöн могмöдан öтувъя мындаыс Коми Республикаса республиканскöй бюджет сьöм тшöт весьтö – 19341,0 сюрс шайт, сы лыдын вояс серти:2011 во – 6580,0 сюрс шайт;2012 во – 6107,0 сюрс шайт;2013 во – 6654,0 сюрс шайт |
| Уджтаслöн торъя мога индикаторъяс (петкöдласъяс) | Коми Республикаса государственнöй гражданскöй служащöйяс пай (водзö – Коми Республикаса гражданскöй служащöйяс), кодъясöс дасьтiсны уджсикас серти да кодъяс кыпöдiсны квалификация, Коми Республикаса став гражданскöй служащöй лыдысь (%);Коми Республикаса гражданскöй служащöйяс пай, кодъясöс пыртöма Коми Республикаса веськöдлан кадръяслöн резервö да кодъяс велöдчисны, Коми Республикаса веськöдлан кадръяслöн резервö пыртö­м Коми Республикаса став гражданскöй служащöйяс лыдысь (%);Коми Республикаса государственнöй гражданскöй службаын (водзö – Коми Республикаса гражданскöй служба) прöст чин пай, кодъясöс босьтöма уджö конкурс серти (%);Коми Республикаса гражданскöй службаын прöст чин пай, кодъясöс босьтöма уджö Коми Республикаса кадръяслöн резервысь да Коми Республикаса государственнöй органъяслöн кадръяс резервысь (%);Коми Республикаса веськöдлан кадръяслöн резервысь Коми Республикаса гражданскöй служба чинö босьтöм йöз пай, Коми Республикаса гражданскöй служба чин вылö Коми Республикаса веськöдлан кадръяслöн резервö сiйöс лöсьöдан кадпассянь пыртöм став йöз лыдысь (%);йöзлöн пай, кодъясöс пыртöма Коми Республикаса государственнöй органъяслöн кадръяс резервö да кодъяс стажируйтчисны Коми Республикаса лöсялана государственнöй органъясын, Коми Республикаса государственнöй органъяслöн кадръяс резервысь став йöз лыдысь (%);йöзлöн пай, кодъясöс пыртöма Коми Республикаса веськöдлан кадръяслöн резервö да кодъяс стажируйтчисны Коми Республикаса гражданскöй служба лöсялана чинын, Коми Республикаса гражданскöй служба чин вылö Коми Республикаса веськöдлан кадръяс резервö пыртöм став йöз лыдысь (%);Коми Республикаса гражданскöй служащöйяс пай, кодъяс велöдчисны инновационнöй велöдан уджтасъяс серти, Коми Республикаса став гражданскöй служащöй лыдысь, кодъяс выльысь велöдчисны уджсикас серти да кыпöдiсны квалификация (%);Коми Республикаса государственнöй органъяс пай, кодъяс пыртiсны Коми Республикаса гражданскöй служащöйлысь профессиональнöй тшупöд донъялöм кузя уджтас комплекс (%);Коми Республикаса государственнöй органъяс пай, кодъяс пырöны «Кадръяс» öтувъя электроннöй системаö (%). |

I. Мытшöдлöн характеристика, мый решитöм вылö веськöдöма Уджтассö, верктуйсö донъялöм да сiйöс торъя мога уджтасöн решитны коланлунсö подулалöм

Выльмöдны государственнöй веськöдлан система – тайö тöдчана условиеясысь öти, медым зумыда сöвмöдны страна социально-экономическöя, бурмöдны олысьяслысь олан тшупöдсö да качествосö.

Россия Федерацияса Правительстволöн 2005 во йирым тöлысь 25 лунся 1789-р №-а тшöктöмöн вынсьöдöма Россия Федерацияын административнöй реформа концепция, сылöн могыс – бурмöдны государственнöй услуга збыльмöдöм да сыöн вöдитчыны позянлун да бурмöдны олöмö пöртысь власьт органъяслысь удж.

Уджтасыс лöсялö 2020 воöдз Коми Республика экономическöя да социальнöя сöвмöдан стратегиялöн положениеяслы, мый ошкöма Коми Республикаса Правительстволöн 2006 во рака тöлысь 27 лунся 45 №-а шуöмöн, кöнi административнöй реформа юкöнын медшöр могъяснас лоöны: государственнöй веськöдлöмлысь помшуöмъяс бурмöдöм, абу колана бюджетнöй рöскод чинтöм; республика сöвмöдан перспективаяс тöд вылö босьтöмöн кадрöвöй политика лöсьöдöм да збыльмöдöм; инновационнöй технологияяс пыртöм вылö условиеяс лöсьöдöм.

Государственнöй гражданскöй служба сöвмöдöм – тайö Россия Федерацияын нуöдана административнöй реформалöн быть колана юкöн.

Россия Федерацияса государственнöй служба системалöн медшöр могъяс да могъяс йылысь гижöма Россия Федерацияса государственнöй служба система лöсьöдан концепцияын, мый вынсьöдöма Россия Федерацияса Президентöн 2001 воын (водзö – Концепция).

«Россия Федерацияса государственнöй гражданскöй служба йылысь» Федеральнöй оланпас вынсялöм бöрын республикаын заводитчис Коми Республикаса государственнöй гражданскöй служба (водзö – Коми Республикаса гражданскöй служба) бурмöдöм кузя, сiйöс сöвмöдöм вылö рöскод колана ногöн видзöм кузя, выль планируйтан методъяс пыртöм кузя удж, Коми Республикаса государственнöй гражданскöй служащöйяслысь (водзö – Коми Республикаса гражданскöй служащöй) удж сьöмöн могмöдöм, ышöдöм да донъялöм кузя, Коми Республикаса гражданскöй службалöн олысьяскöд уджын восьсалун кузя, сылöн бур удж вылö колана условиеяс лöсьöдöм кузя удж.

2004 – 2009 воясын Коми Республикаса государственнöй органъясöн масштабнöя нуöдсисны мероприятиеяс, кутшöмъясöс веськöдöма сы вылö, медым лöсьöдны да бурмöдны Коми Республикаса гражданскöй службалысь правовöй, котыртан, сьöмöн могмöдан, методологическöй подувъяс да сыöн веськöдлан система, дасьтыны Коми Республикаса вылыс профессиональнöй гражданскöй служащöйясöс.

2010 во кежлö Коми Республикаса гражданскöй служба выльног котыртан кадö:

1) пöшти тырвыйö лöсьöдöма нормативно-правовöй подув, мый сетö позянлун бура сöвмöдны Коми Республикаса гражданскöй служба институтъяс;

2) урчитöма выльногöн лöсьöдны Коми Республикаса гражданскöй службалысь кадръясöс, конкурс серти бöрйöны Коми Республикаса гражданскöй служба прöст чинö;

3) конкретизируйтöма Коми Республикаса гражданскöй служба чинъяс дорö квалификационнöй корöмъяссö;

4) участвуйтöны асшодъя экспертъяс аттестационнöй, конкурснöй комиссияясын да служебнöй поведение дорö корöмъясö кутчысьöм да Коми Республикаса государственнöй органъясын артмöм интересъяс серти конфликтъяс ладмöдöм кузя комиссияясын.

Регион социально-экономическöя сöвмöдöмöн бура веськöдлöмсö позьö бурмöдны позьö сöмын сэки, кор Коми Республикаса государственнöй органъясын уджалöны вылыс профессиональнöй кадръяс. Та серти, кыдзи уджалöны государственнöй веськöдлан органъяс, тöдчö, кыдзи эскöны власьтлы олысьяс.

Коми Республикаын вылыс тшупöда уджсикас тöдöмлунъяс босьтiсны 90 прöчент гражданскöй служащöй, шöр тшупöда уджсикас тöдöмлунъяс босьтiсны 9 прöчент Коми Республикаса гражданскöй служащöй, 3,5 прöчент Коми Республикаса гражданскöй служащöйлöн уджалан чинлы лöсялана уджсикас тöдöмлуныс абу. Коми Республикаса государственнöй органъясын тöдчö профильнöй тöдöмлуна специалистъяслöн тырмытöмлун.

Коми Республикаса гражданскöй служащöйясысь 11 прöчент кыпöдiсны квалификациясö 2009 воын. 2009 во öшым тöлысь 31 лун вылö эз велöдчыны 3 воысь унджык Коми Республикаса гражданскöй служащöйясысь 17,5 прöчент.

Коми Республикаса гражданскöй службалöн прöст чинын 63,5 прöчент уджалöны Коми Республикаса кадръяслöн резервысь да Коми Республикаса государственнöй органъяслöн кадръяслöн резервысь, 29,4 прöчент – Коми Республикаса гражданскöй служба прöст чинын уджалöм вылö конкурс серти.

Коми Республикаса кадръяслöн резервö пырöны 1182 морт.

Коми Республикаса гражданскöй службаын кадръяслысь резерв лöсьöдöмкöд öттшöтш нуöдсьö Коми Республикаса веськöдлан кадръяслысь резерв лöсьöдöм кузя удж, кытчö öнi пырö 49 морт.

Государственнöй веськöдлöм юкöнын бур вежсьöмъяс вылö видзöдтöг, медшöр могъяссö да могъяссö абу на збыльмöдöма, мый индöма, кыдзи административнöй реформа серти, сiдзи и государственнöй гражданскöй службалöн реформа серти.

Абу тырвыйö лöсьöдöма Коми Республикаса гражданскöй служащöйяслöн бур уджлысь да помшуöмлысь петкöдласъяс, мый оз сет позянлун урчитны Коми Республикаса гражданскöй служащöйяслысь удж вöсна кывкутöмсö, подулавны служащöйясöс пöртны олöмö ассьыныс могъяссö ыджыд профессиональнöй тшупöд вылын. Коми Республикаса гражданскöй служащöйяслöн профессиональнöй служебнöй удж донъялöмыс оз тыр-бура йитчы сыöн, кыдзи сетöны государственнöй услугаяссö гражданалы да организацияяслы.

Коми Республикаса государственнöй органъяслöн кадрöвöй службалöн уджын вöдитчöны важ технологияясöн, оз кыскыны уджö том перспективнöй кадръясöс.

Коми Республикаса гражданскöй служащöйяслысь удж планируйтан да регламентируйтан öнiя методъяс олöмын эз ёна паськавны, а Россия Федерацияса законодательствоöн артыштöм ыджыд профессиональнöй тшупöд вылын уджмогъяс збыльмöдö­м кузя Коми Республикаса гражданскöй служащöйясöс ышöдан механизмъяс тырвыйö оз збыльмöдсьыны.

Коми Республикаса гражданскöй служащöйясöс уджсикас серти содтöд велöдöмыс петкöдлö, мый Коми Республикаса гражданскöй служба сöвмöдны коланлуныс абу тырвыйö, велöдан уджтасъясыс, велöдан качествоыс, юöртан темаяслöн ковтöмлуныс петкöдлöны, мый Коми Республикаса гражданскöй служащöйöн босьтöм тöдöмлунъясöн вöдитчыны, медым кыпöдны Коми Республикаса государственнöй органлысь бур удж, позянлуныс абу.

Коми Республикаса гражданскöй служащöйяслöн чина регламентъясын, бур удж да уджын помшуöмъяс серти петкöдласъясын, Коми Республикаса гражданскöй службаын выль кадрöвöй технологияясöн вöдитчöмын системаыс абу. Абуöсь стöч öтувъя критерийяс, кыдзи донъявны гражданалысь да Коми Республикаса гражданскöй служащöйяслысь профессиональнöй тшупöдсö Коми Республикаса гражданскöй службалöн прöст чин вылö конкурсъяс, Коми Республикаса гражданскöй служащöйяслысь квалификационнöй экзаментъяс да аттестацияяс нуöдiгöн.

Сы вöсна, мый Коми Республикаса гражданскöй служба абу тырмымöн восьса, артмö бюрократизм да коррупция.

Миян кадö экономическöй да социальнöй юкöнъясын лоöм вежсьöмъяс вöсна гражданскöй службаса веськöдлан процессъяс юöрöн могмöдöм вылö колöны выль корöмъяс. Тайö корöмъясö пырöны и татшöм юалöмъяс, кыдзи субъектлöн государственнöй органъяслöн кадръяс йылысь юöр дасьтöм, чукöртöм, видзöм, видлалöм да ас кадö сетöм.

Миян кадö уджалысь збыль юöр босьтан системаыс (сы лыдын статистическöй), мый колö, медым анализируйтны Коми Республикаса гражданскöй службалысь кадръясöс, медым лöсьöдны сiйöс ладмöдöм кузя да кадръяслöн ротация бöрся контроль кузя вöзйöмъяссö, оз лöсяв миян кадлöн корöмъяслы.

Татшöм серпаслöн медшöр мытшöдöн лоö сiйö, мый абуöсь öтувъя юöр сетöмын уджалысь автоматизируйтöм юöр сетан ресурсъяс лöсьöдан да сыöн бура вöдитчан механизмъяс.

Тайö туйвизьыс сöвмö сьöкыда сы вöсна, мый оз тырвыйö могмöдсьы уджтасöн да абу «Коми Республикаса государственнöй гражданскöй служба» öтувъя электроннöй система.

Артмöм серпасыс оз сет позянлун веськöдлан процессъясын тырвыйö вöдитчыны талунъя юöр технологияясöн.

Коми Республикаса государственнöй гражданскöй службаöн веськöдланiнлöн 2009 во ода-кора тöлысь 25 лунся 24-од №-а тшöктöдöн вынсьöдöма «2009 – 2010 вояс вылö Коми Республикаса государственнöй гражданскöй да муниципальнöй служба сöвмöдöм» ведомственнöй торъя мога уджтас, мый веськöдöма, медым кыпöдны Коми Республикаса гражданскöй службалысь удж помшуöмъяс да пыдди пуктöм. Тайö уджтасыс решайтö Коми Республикаса гражданскöй служба сöвмöдöмын медся тöдчана торъя юалöмъяс. Но веськöдлан удж система лöсьöдöм вылö да Коми Республикаса гражданскöй служба выльног котыртан удж кыпöдöм могысь колö кыскыны уджтас мероприятиеяс збыльмöдöмö республикаса став государственнöй органсö. Тайö могъяс вылö колö примитны Коми Республикаса гражданскöй сöвмöдöм кузя дыр кадся торъя мога республиканскöй уджтас.

«2009 – 2010 вояс вылö Коми Республикаса государственнöй гражданскöй да муниципальнöй служба сöвмöдöм» ведомственнöй торъя мога уджтаслысь мероприятиеяс олöмö пöртöмыс петкöдлiс Коми Республикаса гражданскöй служба выльног котыртöмын сьöкыдлунъяссö да öтувтöм мытшöдъяссö, Коми Республикаса гражданскöй служба выльног котыртöмын да сöвмöдöмын водзö тшупöдлöн медшöр могъяслысь да могъяслысь коланлунсö.

Уджтас мероприятиеяс сьöрсьöн-бöрсьöн збыльмöдöмыс сетас позянлун бура помавны Коми Республикаса гражданскöй службалысь система выльног котыртöмсö, ладмöдны сiйöс котыртöмсö да уджöдöмсö Россия Федерацияса законодательствоöн урчитöм принципъяс вылö подуласьöмöн, пыртны Коми Республикаса гражданскöй службаын кадрöвöй, юöр сетан, велöдан да веськöдлан выль технологияяс, тайöн ёна бурмöдны тайö юкöнын кадрöвöй политикалысь удж да помшуöмъяс.

Уджтас торъя мог серти збыльмöдöмын мытшöдъяс решитöмыс урчитö оз сöмын Уджтас планируйтöм да тэчасъяс вылö юклöм, но и сiйöс сьöмöн могмöдöм, мый сетас позянлун лöсьöдны условиеяс, медым кыдз позьö бурджыка вöдитчыны Коми Республикаса бюджетысь сьöмöн, колана туйвизьяс выл­ö найöс веськöдöмöн.

Уджтасöн торъя мог серти вöдитчöмыс артыштö урчитны индикаторъяс (петкöдласъяс), мый сетö позянлун донъявны Уджтас збыльмöдöм, а сiдзжö лöсьöдны да пöртны олöмö помшуöмъяс серти системнöй мониторинг.

Вылынджык пасйöмсö тöд вылö босьтöмöн торъя мог серти вöдитчана уджтасыс, мый серти збыльмöдсьöны мероприятиеяс, кутшöмъяс йитчöны могъяскöд, ресурсъяскöд да кадколастъяскöд, лоö коланаöн, медым бурмöдны Коми Республикаын государственнöй веськöдлöм.

II. Уджтаслöн медшöр мог да могъяс

Уджтаслöн медшöр мог: Коми Республикаса гражданскöй служба сöвмöдöм.

Уджтаслысь могъяссö кутасны решайтны татшöм медшöр могъяс решитöмöн:

1. Коми Республикаса государственнöй гражданскöй службаын вылыс квалификацияа кадрöвöй состав лöсьöдöм, мый могмöдас государствосянь бура веськöдлöм, Коми Республикаса государственнöй службалысь кадрöвöй вынйöр бурмöдöм.

2. Коми Республикаса государственнöй органъяслöн кадрöвöй службаяслысь удж ладмöдöм.

3. Коми Республикаса государственнöй гражданскöй службаö выль веськöдлан методъяс пыртöм.

4. Коми Республикаса гражданскöй служба ладмöдысь нормативно-правовöй база бурмöдöм да сöвмöдöм.

III. Уджтас збыльмöдан кад

Уджтас збыльмöдан кад – 2011 – 2013 вояс.

IV. Уджтас мероприятиеяс система

1 таблица

|  |  |  |  |  |
| --- | --- | --- | --- | --- |
| д/в №  | Уджтас мероприятие ним  | Мероприятие олöмö пöртан кад (во)  | Коми Республикаса республиканскöй бюджетысь сьöм мында, сюрс шайт | Олöмö пöртысь (бюджетысь сьöм босьтысь)  |
| ставыс | сы лыдын вояс серти:  |
| 2011  | 2012  | 2013  |
| 1  | 2  | 3  | 4  | 5  | 6  | 7  | 8  |
| **1. Коми Республикаса государственнöй гражданскöй службаын вылыс квалификацияа кадрöвöй состав лöсьöдöм, мый могмöдас государствосянь бура веськöдлöм, Коми Республикаса государственнöй службалысь кадрöвöй вынйöр бурмöдöм** |
| 1.1.  | Коми Республикаса гражданскöй служащöйяслысь, Коми Республикаса гражданскöй службалöн прöст чинын уджавны кöсйысьяслысь профессиональнöй тшупöд донъялан объективнöй методъяс система пыртöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн, Коми Республикаса государственнöй органъяс |
| 1.2.  | Коми Республикаса кадръяслöн резервö Коми Республикаса гражданскöй служащöйöс (гражданинöс) пыртöм вылö öтувъя объективнöй критерийяс урчитöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн |
| 1.3.  | Гражданин да Коми Республикаса государственнöй орган костын велöдчöм вылö сёрнитчöмъяс конкурс серти кырымалан механизмъяс пыртöм Коми Республикаса гражданскöй служба чинын 3 воысь абу этшаджык быть уджалöмöн | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн |
| 1.4.  | Коми Республикаса государственнöй органъяслöн кадръяс резервö пыртöм йöзöс Коми Республикаса лöсялана государственнöй органъясын стажируйтöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн, Коми Республикаса государственнöй органъяс |
| 1.5.  | Коми Республикаса веськöдлан кадръяслöн резервö пыртöм йöзöс Коми Республикаса государственнöй органъясын, гырысь промышленнöй предприятиеясын, Коми Республикаын меставывса асвеськöдлан органъясын стажируйтöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн  |
| 1.6.  | Коми Республикаса веськöдлан кадръяслöн резервö пыртöм Коми Республикаса гражданскöй служащöйясöс велöдöм | 2011 - 2013 | 600,0  | 150,0  | 200,0  | 250,0  | Коми Республикаса государственнöй гражданскöй службаöн веськöдланiн |
| 1.7.  | Коми Республикаса гражданскöй служащöйясöс уджсикасö велöдöмын коланлунсö урчитöм да Коми Республикаса гражданскöй служащöйясöс уджсикас серти сöвмöдöм кузя Коми Республикаса государственнöй органъяслысь уджтасъяс вынсьöдöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн, Коми Республикаса государственнöй органъяс |
| 1.8.  | Коми Республикаса гражданскöй служащöйöс уджсикас серти выльысь дасьтöм да сылысь квалификация кыпöдöм вылö государственнöй заказ лöсьöдöм да иналöм | 2011 - 2013 | 16941,0 | 5330,0 | 5607,0 | 6004,0 | Коми Республикаса государственнöй гражданскöй службаöн веськöдланiн |
| 1.9.  | Коми Республикаса гражданскöй служащöйöс уджсикас серти выльысь дасьтöм да сылысь квалификация кыпöдöм кузя инновационнöй уджтасъяс лöсьöдöм кузя вылыс тшупöда джсикасö велöдан учреждениеяскöд öтувъя удж | 2012 - 2013 | 250,0  | -  | 150,0  | 100,0  | Коми Республикаса государственнöй гражданскöй службаöн веськöдланiн |
| 1.10. | Вылыс тшупöда уджсикасö велöдан учреждениеясса студентъяслысь (велöдчан, производственнöй, дипломводзвывса) практика Коми Республикаса государственнöй органъясын котыртöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн, Коми Республикаса государственнöй органъяс |
| 1.11. | Коми Республикаса гражданскöй службалöн прöст чинъяс вылö, Коми Республикаса государственнöй органъяслöн кадръяс резервö пыртöм вылö конкурсъяс Коми Республикаса государственнöй органъясöн нуöдöм йылысь да налöн помшуöмъяс йылысь «Öтуввез» везын öтувъя юöр ресурс котыртöм да нуöдöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн |
| 1.12. | Коми Республикаса кадрöвöй политика збыльмöдöм кузя вöзйöмъяс лöсьöдöм вылö Коми Республикаса государственнöй гражданскöй службалöн кадръяс мониторинг | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн |
| 1.13. | Коми Республикаса государственнöй гражданскöй службалöн престижносьт йылысь йöзлысь видзöдлас мониторинг нуöдöм | 2013  | 100,0  | -  | -  | 100,0  | Коми Республикаса государственнöй гражданскöй службаöн веськöдланiн |
| 1 юкöдув кузя ставыс  |  | 17891,0 | 5480,0 | 5957,0 | 6454,0 |  |
| **2. Коми Республикаса государственнöй органъяслöн кадрöвöй службаяслысь удж бурмöдöм** |
| 2.1.  | Гражданскöй служба йылысь законодательствоöн вöдитчан актуальнöй мытшöдъяс кузя Коми Республикаса государственнöй органъяслöн кадръяс службаса юрнуöдысьяслы да специалистъяслы семинар-сöвещаниеяс котыртöм да нуöдöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн |
| 2.2.  | Коми Республикаса государственнöй органъясын кадрöвöй политика донъялан система лöсьöдöм да пыртöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн |
| 2.3.  | «Коми Республикаса государственнöй органъясын медбур кадрöвöй служба» конкурс нуöдöм | 2011 - 2013 | 450,0  | 100,0  | 150,0  | 200,0  | Коми Республикаса государственнöй гражданскöй службаöн веськöдланiн |
| 2.4.  | «Кадръяс» уджтас комплекс модернизируйтöм, пыртöм да техническöя могмöдöм | 2011 - 2013 | 500,0  | 500,0  | -  | -  | Коми Республикаса государственнöй гражданскöй службаöн веськöдланiн |
| 2.5.  | Государственнöй гражданскöй служба йылысь законодательствоö кутчысьöм кузя планöвöй прöверка Коми Республикаса государственнöй органъясын нуöдöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн |
| 2 юкöдув кузя ставыс  |  | 950,0  | 600,0  | 150,0  | 200,0  |  |
| **3. Коми Республикаса государственнöй гражданскöй службаö выль веськöдлан методъяс пыртöм** |
| 3.1.  | Профессиональнöй служебнöй удж йылысь, а сiдзжö вöчöм удж да помшуöмъяс йылысь, уджсикас серти быдöнлöн сöвмöм йылысь Коми Республикаса гражданскöй служащöйяслöн вося отчётъяс сетöм кузя практика Коми Республикаса государственнöй органъясын пыртöм | 2011 - 2013 | -  | -  | -  | -  | Коми Республикаса государственнöй органъяс |
| 3.2.  | Коми Республикаса гражданскöй служащöйясöс материальнöя могмöдöм да налöн чин серти быдмöм тшупöд профессиональнöй служебнöй уджлöн да помшуöмъяслöн лоöм петкöдласъясысь тöдчан принцип пыртöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн, Коми Республикаса государственнöй органъяс |
| 3.3.  | Коми Республикаса гражданскöй служащöйяслöн уджысь да помшуöмъясысь лоöм петкöдласъяс серти мониторинг нуöдöм | 2011 - 2013 | -  | -  | -  | -  | Коми Республикаса государственнöй органъяс |
| 3.4.  | Коми Республикаса олöмö пöртысь власьт органъяслысь, Коми Республикаса Юралысьöн либö Коми Республикаса Правительствоöн котыртöм Коми Республикаса государственнöй органъяслысь тэчас да штат лыд ладмöдöм кузя Коми Республикаса Юралысьлы вöзйöмъяс дасьтöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн |
| 3.5.  | Квалификационнöй корöмъяс, могъяс, правояс, решениеяс лыддьöг, бур удж да помшуöмъяс петкöдласъяс конкретизируйтöм юкöнын Коми Республикаса гражданскöй служащöйяслысь чина регламентъяс бурмöдöм, сы лыдын государственнöй могъяс збыльмöдан (государственнöй услугаяс сетан) пыртан административнöй регламентъяс вылö подуласьöмöн | 2011 - 2013 | -  | -  | -  | -  | Коми Республикаса государственнöй органъяс |
| 3.6.  | Коми Республикаса гражданскöй служба юалöмъяс кузя общественносьтлы юöртöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн |
| 3.7.  | Коми Республикаса гражданскöй служащöяслысь да Коми Республикаса гражданскöй службалöн прöст чинъясын уджавны кöсйысь гражданалысь профессиональнöй тшупöд донъялöм кузя уджтас комплекс модернизируйтöм, олöмö пыртöм да техническöя могмöдöм | 2011 - 2013 | 500,0  | 500,0  | -  | -  | Коми Республикаса государственнöй гражданскöй службаöн веськöдланiн |
| 3 юкöдув кузя ставыс  |  | 500,0  | 500,0  | -  | -  |  |
| **4. Коми Республикаса гражданскöй служба ладмöдысь нормативно-правовöй база бурмöдöм да сöвмöдöм** |
| 4.1.  | Государственнöй гражданскöй служба юалöмъяс кузя Коми Республикаса нормативнöй правовöй акт балаяс лöсьöдöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн |
| 4.2.  | Коми Республикаса гражданскöй служба юалöмъяс кузя Коми Республикаса государственнöй органъяслысь правовöй акт балаяс сöгласуйтöм | 2011 - 2013 | -  | -  | -  | -  | Коми Республикаса государственнöй гражданскöй службаöн веськöдланiн |
| 4 юкöдув кузя ставыс  |  | -  | -  | -  | -  |  |
| Уджтас кузя ставыс  |  | 19341,0 | 6580,0 | 6107,0 | 6654,0 |  |

V. Уджтас сьöмöн могмöдöм

Сьöмöн могмöдан öтувъя мындаыс 2011-2013 воясын Коми Республикаса республиканскöй бюджет сьöм тшöт весьтö – 19341,0 сюрс шайт, сы лыдын вояс серти:

2011 во – 6580,0 сюрс шайт;

2012 во – 6107,0 сюрс шайт;

2013 во – 6654,0 сюрс шайт.

2 таблица

|  |  |  |
| --- | --- | --- |
| д/в №  | Туйвизь ним  | Коми Республикаса республиканскöй бюджетысь сьöм мында, сюрс шайт |
| ставыс | 2011 во  | 2012 во  | 2013 во |
| 1 | 2 | 3 | 4 | 5 | 6 |
| 1.  | Коми Республикаса государственнöй гражданскöй службаын вылыс квалификацияа кадрöвöй состав лöсьöдöм, мый могмöдас государствосянь бур веськöдлöм, Коми Республикаса государственнöй службалысь кадрöвöй вынйöр бурмöдöм | 17891,0 | 5480,0 | 5957,0 | 6454,0 |
| 2.  | Коми Республикаса государственнöй органъяслöн кадрöвöй службаяслысь удж бурмöдöм | 950,0 | 600,0 | 150,0 | 200,0 |
| 3.  | Коми Республикаса государственнöй гражданскöй службаö выль веськöдлан методъяс пыртöм | 500,0 | 500,0 | - | - |
| 4.  | Коми Республикаса гражданскöй служба ладмöдысь нормативно-правовöй база бурмöдöм да сöвмöдöм | - | - | - | - |
|  | Ставыс  | 19341,0 | 6580,0 | 6107,0 | 6654,0 |

VI. Уджтасысь видзчысян бюджетнöй, экономическöй да социальнöй удж донъялöм.

Уджтаслöн торъя мога индикаторъяс (петкöдласъяс)

Уджтас мероприятиеяс олöмö пöртöмыс сетас позянлун:

1) бурмöдны Коми Республикаса гражданскöй службалысь удж да помшуöмъяс;

2) бурмöдны кадрöвöй политикалысь удж Коми Республикаса гражданскöй службалысь кадръясöс бурмöдöм могысь;

3) пыртны выль уджалан формаяс да методъяс, кутшö­мъяс кутасны бурмöдны веськöдлан уджсö да кыпöдны Коми Республикаса гражданскöй служащöйяслысь асланыс удж вöсна кывкутöмсö;

4) лöсьöдны механизм, мый серти кутасны кыдз позьö ёнджыка вöдитчыны Коми Республикаса гражданскöй службаын кадръяслöн резервöн да Коми Республикаса веськöдлан кадръяслöн резервöн;

5) кыпöдны Коми Республикаса гражданскöй служащöйясöн чина (служебнöй) могъяссö олöмö пöртан да государственнöй услугаяс сетан тшупöдсö Коми Республикаса гражданскöй служащöйяслысь квалификация кыпöдöм, уджсикас серти налöн выльысь дасьтысьöм, стажируйтчöм б­öрын;

6) лöсьöдны Коми Республикаса гражданскöй службалысь бур имидж, лöсьöдны сылысь восьсалун да гражданскöй обществолöн контролювса условиеяс;

7) бурмöдны гражданскöй служба кузя Коми Республикаса нормативно-правовöй подув да лöсьöдны сiйöс федеральнöй законодательство серти;

8) кыпöдны Коми Республикаса государственнöй органъяслысь удж котыртан тшупöд;

9) могмöдны гражданаöс Коми Республикаса государственнöй органъяслöн удж йылысь стöч юöр вылö правоöн;

10) ёнмöдны Коми Республикаса государственнöй органъяслы эскöмсö.

Пуктöм могъяс олöмö пöртöмысь лоöм уджсö донъялöны торъя мога индикаторъяс (петкöдласъяс) вылö подуласьöмöн, мый сетö позянлун донъявны Уджтас олöмö пöртанногсö вояс серти.

Уджтасса торъя мога индикаторъяслöн (петкöдласъяслöн) динамика

3 таблица

|  |  |  |  |  |  |
| --- | --- | --- | --- | --- | --- |
| д/в № | Индикатор (петкöдлас) ним | 2010 во(збыль)  | 2011 во (прогноз) | 2012 во(прогноз) | 2013 во (прогноз) |
| 1 | 2 | 3 | 4 | 5 | 6 |
| 1.  | Коми Республикаса государственнöй гражданскöй служащöйяс пай, кодъясöс дасьтiсны уджсикас серти да кодъяс кыпöдiсны квалификация, Коми Республикаса став гражданскöй служащöй лыдысь (%) | 1  | 17  | 19  | 21  |
| 2.  | Коми Республикаса гражданскöй служащöйяс пай, кодъясöс пыртöма Коми Республикаса веськöдлан кадръяслöн резервö да кодъяс велöдчисны, Коми Республикаса веськöдлан кадръяслöн резервö пыртö­м Коми Республикаса став гражданскöй служащöйяс лыдысь (%) | 1  | 15  | 20  | 25  |
| 3.  | Коми Республикаса государственнöй гражданскöй службаын прöст чин пай, кодъясöс босьтöма уджö конкурс серти (%) | 30  | 28  | 26  | 22  |
| 4.  | Коми Республикаса гражданскöй службаын прöст чин пай, кодъясöс босьтöма уджö Коми Республикаса кадръяслöн резервысь да Коми Республикаса государственнöй органъяслöн кадръяс резервысь (%) | 60  | 62  | 64  | 66  |
| 5.  | Коми Республикаса веськöдлан кадръяслöн резервысь Коми Республикаса гражданскöй служба чинö босьтöм йöз пай, Коми Республикаса гражданскöй служба чин вылö Коми Республикаса веськöдлан кадръяслöн резервö сiйöс лöсьöдан кадпассянь пыртöм став йöз лыдысь (%) | 18  | 19  | 21  | 23  |
| 6.  | Йöзлöн пай, кодъясöс пыртöма Коми Республикаса государственнöй органъяслöн кадръяс резервö да кодъяс стажируйтчисны Коми Республикаса лöсялана государственнöй органъясын, Коми Республикаса государственнöй органъяслöн кадръяс резервысь став йöз лыдысь (%) | 1  | 3  | 5  | 7  |
| 7.  | Йöзлöн пай, кодъясöс пыртöма Коми Республикаса государственнöй органъяслöн кадръяс резервö да кодъяс стажируйтчисны Коми Республикаса лöсялана государственнöй органъясын, Коми Республикаса государственнöй органъяслöн кадръяс резервысь став йöз лыдысь (%) | 9  | 11  | 13  | 15  |
| 8.  | Коми Республикаса гражданскöй служащöйяс пай, кодъяс велöдчисны инновационнöй велöдан уджтасъяс серти, Коми Республикаса став гражданскöй служащöй лыдысь, кодъяс выльысь велöдчисны уджсикас серти да кыпöдiсны квалификация (%) | -  | 25  | 30  | 35  |
| 9.  | Коми Республикаса государственнöй органъяс пай, кодъяс пыртiсны Коми Республикаса гражданскöй служащöйлысь профессиональнöй тшупöд донъялöм кузя уджтас комплекс (%) | 15  | 100  | -  | -  |
| 10. | Коми Республикаса государственнöй органъяс пай, кодъяс пырöны «Кадръяс» öтувъя электроннöй системаö (%) | -  | -  | 25  | 55  |

VII. Веськöдлан да контроль система

Уджтас закажитысьыс - Коми Республикаса государственнöй гражданскöй службаöн веськöдланiн, кодi быд лун веськöдлö Уджтасöн.

Коми Республикаса государственнöй гражданскöй службаöн веськöдланiн:

1) могмöдö Уджтас мероприятиеяс збыльмöдöм вылö сетöм Коми Республикаса республиканскöй бюджетысь сьöмöн бура да колана ногöн вöдитчöм;

2) дасьтö да сетö колана ногöн Коми Республикаса экономика сöвмöдан министерствоö лöсялана öчереднöй финансöвöй во да планöвöй кад вылö Коми Республикаса республиканскöй бюджет сьöм тшöт весьтö Уджтас мероприятиеяс сьöмöн могмöдан колана мында йылысь вöзйöмъяс;

3) дасьтö да сетö видлавны Коми Республикаса Правительстволы Уджтасö вежсьöмъяс пыртöм йылысь вöзйöмъяс;

4) вöчö Уджтас мероприятиеяс збыльмöдан мониторинг;

5) сетö колана ногöн Коми Республикаса экономика сöвмöдан министерствоö Уджтас збыльмöдöм йылысь отчёт.

Уджтас олöмö пöртысьяс (бюджетысь сьöм босьтысьяс) кывкутöны уджтас мероприятиеяс ас кадö да бура олöмö пöртöм вöсна да сетöны закажитысьлöн инпас вылö колана ногöн да ас кадö Уджтас олöмö пöртанног йылысь отчётъяс.

Уджтас закажитысь да олöмö пöртысьяс (бюджетысь сьöм босьтысьяс) збыльмöдöны Уджтассö «Коми Республикаын республиканскöй дыр кадся торъя мога уджтасъяс йылысь» Коми Республикаса Правительстволöн 2009 во урасьöм тöлысь 24 лунся 30 №-а шуöм серти.

Вуджöдiс Кузнецова Н.А., 26 596 пас